

Adoratie

Euharistică

**Cântec**

***† În Numele Tatălui și al Fiului și al Sfântului Duh.***

*Amin*

Isuse, noi îți mulțumim că te-ai întors în mijlocul nostru în sfânta Euharistie, ca un pastor care își caută oița rătăcită.

Te-am jignit atât de mult și te-am dat uitării, iar tu, mișcat de milă față de mizeriile noastre, față urmările dezastruoase ale păcatului nostru, vii și acum ca să ne ierți și să ne oferi mângâierea harului tău. Nu permite ca venirea ta între noi să fie zadarnică! Mântuiește-ne, Doamne, pentru că fără tine pierim, ne osândim. Trezește în fiii risipitori, în păcătoși, dorința casei părintești. Redă-ne fervoarea unei vieți creștine adevărate. Ascultă rugăciunile pe care răposații noștri din cer le înalță spre tine pentru noi.

Trimite-ni-1 pe Duhul Sfânt, ca să deschidă inima noastră la credința ta și să o reînnoiască în iubire.

Fecioară neprihănită, dobândește-ne harul de a primi invitația ta la rugăciune și pocăință, de a vindeca sufle-tele noastre cu apa iertării divine, și ajută-ne să găsim în Isus bucuriile veșnice ale Paradisului. Amin.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

Isuse, în acest moment vrem să stăm cu tine. Tu ești fratele și Salvatorul nostru. Tu ai rămas cu noi și pentru noi. Recunoscători pentru viața pe care ne-ai dăruit-o, la începutul acestei adorații, îți oferim ceea ce avem și ceea ce suntem: lăsăm la o parte toate grijile, toate problemele, tot ceea ce ne atrage și ne îndepărtează de tine. Renunțăm la păcat, prin care am distrus prietenia cu tine; renunțăm la răul cu care am făcut ca prietenia noastră cu tine să devină dificilă. Isuse, vrem să fim cu totul ai tăi și împreună cu tine să fim pe deplin fii ai Tatălui ceresc. Acum tu ești aici. Credem în tine și te iubim cu toată ardoarea inimii. Tu ești învăluit de o liniște divină dar noi știm că numai în liniște desăvârșită putem să auzim glasul tău. Vorbește-ne, Doamne, astfel încât inima noastră să audă și să înțeleagă cuvintele tale. Dorim să te întâlnim ca Domn al vieții care ne primește mereu, ne sfătuiește și ne conduce. Vrem să te adorăm, să te iubim și să credem în tine pentru că tu ești Dumnezeu, Fiul credincios al Tatălui veșnic, vrednic de toată lauda și iubirea noastră.

Isuse, tu ești Cuvântului Tatălui. Prin intermediul tău a fost creat tot ce există. Tu ai cuvintele vieții veșnice. Cuvântul tău este atotputernic. Te binecuvântăm și te preamărim, te adorăm și-ți mulțumim pentru că prin tine Tatăl ceresc ne-a vorbit. Fă ca Spiritul tău Sfânt care a vorbit profeților să fie activ în noi, să lucreze în noi așa cum a lucrat încă de la începutul Creației.

Recunoaștem, Doamne, că adesea am fost insensibili față de cuvântul tău. Adesea am ascultat fără să înțelegem pentru că inima noastră a fost un teren pietros în care sămânța Cuvântului tău nu a putut să crească. Isuse, acum dorim să ascultăm cuvântul tău, dorim să crească în noi și să aducă roade bogate.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Cântec**

Isus a spus: „*Voi rămâne cu voi până la sfârșitul veacurilor*”; prin sfânta Euharistie, el și-a realizat această dorință arzătoare, devenind hrana și băutura noastră. De aceea, îl rugăm:

***R.: Rămâi cu noi, Doamne!***

1. Pentru toată viața noastră, în bucurii și în tristețe, rămâi cu noi, Doamne, căci vrem ca soarele dreptății să nu apună niciodată de deasupra noastră. ***R.***

2. Iți oferim faptele și suferințele acestei zile, prin care vrem să te preamărim. ***R.***

3. Ajută-ne să te slujim mereu cu o inimă curată și sinceră. ***R.***

4. Ajută-ne să fim sare a pământului și lumină a lumii, folosind bine timpul, care este darul tău. ***R.***

5. Trimite-l permanent asupra noastră pe Duhul Sfânt, pentru ca gândurile, cuvintele și faptele noastre să arate fidelitatea noastră și să te preamărim. ***R.***

*Tatăl Nostru... Bucură-te Marie... Slavă Tatălui....*

Doamne, să strălucească asupra noastră lumina feței tale, ca, întăriți cu sfânta împărtășanie și eliberați de orice compromis cu păcatul, să putem umbla mereu în respectarea fidelă a poruncilor tale. Prin Cristos, Domnul nostru. Amin

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Lectura I**

*Supuneți-vă lui Dumnezeu; împotriviți-vă diavolului*

**Lectură din Scrisoarea sfântului apostol Iacob 4,1-10**

Preaiubiților, de unde vin războaiele, de unde conflictele dintre voi? Oare nu tocmai din poftele voastre care se luptă în membrele voastre? Râvniți și nu aveți; ucideți și invidiați, dar nu reușiți să obțineți; vă luptați și purtați războaie; nu aveți pentru că nu cereți, cereți și nu primiți pentru că cereți rău, pentru a risipi în plă­cerile voastre. Desfrânaților! Oare nu știți că prietenia lumii este dușmănie față de Dumnezeu? Așadar, cine vrea să fie prietenul lumii, devine dușmanul lui Dumne­zeu. Sau credeți că Scriptura spune în zadar: „Duhul pe care l-a pus în noi ne iubește până la gelozie”? Dar el dă un har și mai mare; de aceea spune: „Dumnezeu se împotrivește celor mândri, însă celor smeriți le dă har”. Așadar, supuneți-vă lui Dumnezeu; împotriviți-vă dia­volului și el va fugi de la voi; apropiați-vă de Dumne­zeu și el se va apropia de voi! Curățați-vă mâinile, păcă­toșilor! Purificați-vă inimile, voi cei cu inima împărțită! Tânguiți-vă, gemeți și plângeți! Râsul vostru să se schimbe în plâns, iar bucuria voastră, în întristare! Umiliți-vă în fața Domnului și el vă va înălța!

*Cuvântul Domnului*.

**Psalmul 55**

***R.****: Cine speră în Domnul nu rămâne de rușine!*

Am spus: „Cine îmi va da aripi ca de porumbel,

ca să zbor și să-mi găsesc adăpost?”

Iată, mă îndepărtez în fugă și poposesc în pustiu! **R.**

Împrăștie-i, Doamne, încurcă-le limbile!

Căci am văzut în cetate violență și dezbinare.

Zi și noapte o înconjoară peste ziduri

nedreptate și silnicie, în mijlocul ei. **R.**

Încredințează Domnului grijile tale

și el te va hrăni,

nu-1 va lăsa niciodată pe cel drept să se clatine! **R.**

**Aleluia**

*Am pregătit ospățul, spune Domnul, veniți la nuntă!*

**Evanghelia**

*Oricâți veți găsi, chemați-i la nuntă!*

**Lectură din Evanghelia Domnului nostru Isus Cristos după sfântul Matei 22,1-14**

Isus a luat cuvântul și le-a vorbit în parabole: „împă­răția cerurilor este asemenea unui rege care a făcut nuntă pentru fiul său. Și i-a trimis pe servitorii lui să-i cheme pe cei invitați la nuntă. însă ei nu au voit să vină. A trimis din nou alți servitori, zicându-le: «Spu­neți celor invitați: Iată, am pregătit ospățul; taurii mei și animalele îngrășate sunt tăiate și toate sunt gata. Veniți la nuntă!» Dar ei nu au luat în seamă și s-au dus: care la ogorul său, care la negustoria lui; iar cei­lalți i-au prins pe servitorii lui, i-au batjocorit și i-au ucis. Atunci regele a fost cuprins de mânie și, trimi­țând armatele sale, i-a ucis pe criminalii aceia, iar ceta­tea lor a incendiat-o. Apoi le-a spus servitorilor săi: «Nunta este pregătită, dar cei chemați nu au fost vred­nici. Mergeți așadar la răscrucile drumurilor și oricâți veți găsi, chemați-i la nuntă». Servitorii aceia au ieșit pe drumuri și i-au adunat pe toți pe care i-au găsit, răi și buni, și sala de nuntă s-a umplut.

Când a intrat regele ca să-i vadă pe cei care stăteau la masă, a zărit acolo un om care nu era îmbrăcat cu haina de nuntă și i-a spus: «Prietene, cum ai intrat aici neavând haină de nuntă?» El a amuțit. Atunci regele a zis slujitorilor: «Legați-i picioarele și mâinile și arun- cați-1 afară în întuneric! Acolo va fi plânset și scrâșni- rea dinților. Căci mulți sunt chemați, dar puțini aleși» ”.

*Cuvântul Domnului.*

**Lectură Din “Iată-Mă Doamne!”** *(M. Quoist)*

**“Doamne, de ce mi-ai spus să iubesc?**

Doamne, de ce mi-ai spus să-mi iubesc aproapele?

Am încercat, dar iată, alerg îngrozit la tine…

Doamne am trăit așa de liniștit până acum.

M-am aranjat frumos și tot timpul era bine împărțit.

Îmi mobilasem locuința și, în sfârșit, mă simțeam și eu fericit.

Trăiam în liniște, de unul singur, și eram mulțumit,

Ferit de ploi, de vânturi și de noroaie,

Aș fi putut rămâne curat în turnul meu cu porțile încuiate.

Dar în fortăreața mea, Doamne, mi-ai descoperit punctul slab,

M-ai silit să deschid poarta.

Strigătele oamenilor m-au trezit ca și cum m-ar fi lovit peste obraz o ploaie de grindină, ca o neașteptată rafală de vânt, așa m-a mișcat sentimentul prieteniei;

Ca o rază de soare care se strecoară în orice ungher, așa m-a cupris harul Tău.

…și, din imprudență, am lăsat ușa deschisă.

Doamne, acesta mi-a fost sfârșitul!

Afară, oamenii mă pândeau deja.

Nu știam că sunt așa de aproape de mine, pe aceeași stradă, în aceeași casă, în același birou cu mine; vecinul meu, colegul meu, prietenul meu.

Cum am deschis ușa, i-am văzut cum mă așteptau încordați, cu mâinile ridicate, cu privirile ațintite spre mine, aproape implorându-mă la fel ca cerșetorii de la ușa bisericii.

Doamne, cei din primele rânduri au intrat. S-au mai găsit în inima mea și câteva locuri pentru ei.

I-am primit, fiind gata să-mi îngrijesc și să-mi dezmierd oițele drăgălașe, această turmă drăguță. Până aici, totul a decurs normal și cu înțelepciune…

Dar pe cei veniți după ei, Doamne, pe ceilalți, nu i-au mai văzut până acum niciodată, căci ei așteptau smeriți, retrași și ascunși, și au năvălit fără nici cel mai mic zgomot.

Și veneau apoi, val după val, unii după alții, îmbrâncindu-i și înghesuindu-i pe cei care erau în față. Veneau din toate părțile, din tot orașul, din toată țara, din toată lumea; erau de nenumărat și inepuizabili…

Târau după ei lumea întreagă, cu toate epavele sale ruginite, învechite și știrbite sau cu înnoirile pripite, născocite sau aplicate greșit.

 Doamne, toate provoacă în mine suferința! Mă stânjenesc și mă incomodează peste tot…

Nu mai rezist! Este prea mult pentru mine! Iar viața mea nu mai este viață!

Dar serviciul? Dar familia mea? Dar odihna mea? Dar libertatea mea? Dar eu însumi? Ah! Doamne, am pierdut deja totul, nu mai sunt stăpânul meu: În casa mea nu mai e loc pentru mine.

**R.** Nu-ți fie teamă de nimic, spune Dumnezeu, deja ai câștigat totul,

Căci în timp ce intrau la tine oamenii, Eu, Tatăl tău, Eu, Dumnezeul tău,

Printre ei, m-am furișat la rându-mi înăuntru.

*Moment de reculegere și de adorație personală în tăcere*

**Reflecție**

**Banchetul euharistie**

„Oricâți veți găsi, chemați-i la nuntă”. Masa de nuntă pentru noi este Euharistia. Haina de nuntă este sufle­tul în stare de har. Să participăm la masa de nuntă, dar care este haina noastră? Care sunt faptele noas­tre? Suntem indiferenți, reci, îi nedreptățim pe alții? Euharistia este sacramentul iubirii, semn de unitate, legătură a carității, un banchet pascal în care Cristos se jertfește total, sufletul ne este umplut de har și ne este garantată gloria viitoare. Plăcerea, puterea, ave­rea pot satisface doar pentru câtva timp mușcătura unei foame anumite, dar ele nu pot mulțumi total și pentru totdeauna. Iată ce spune sfântul Augustin: „Ne-ai creat pentru tine, Doamne, și inimile noastre sunt neliniștite până când nu se odihnesc în tine”.

*Tatăl Nostru...*

Isuse, pleacă-ți privirea asupra popoarelor. Câte popoare încă nu te cunosc, câte popoare pun piedici evangheliei tale și Bisericii tale! Și totuși, și ele fac parte din rândurile fiilor tăi, răscumpărați cu sângele tău.

în clipa agoniei pe cruce te-ai gândit și la ei când strigai: „Mi-e sete de sufletele lor!” Sângele tău să co-boare și asupra lor ca o baie de răscumpărare. Și ei au dreptul de a te numi frate, sunt membre vii ale Bisericii tale, moștenitori ai împărăției tale. Dacă ar avea bucuria de a te cunoaște, te vor iubi și te vor adora cu o inimă nouă, entuziasmată, ca primii creștini. Dumnezeule al tuturor, Dumnezeu Tatăl, Fiul și Duhul Sfânt, primește dorințele noastre și ascultă-ne rugăciunile, să ne primești în Biserica luptătoare, ca apoi să facem parte din Biserica biruitoare în Paradis. Amin.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Cântec**

Dumnezeu Tatăl se bucură când împarte darurile sale fiilor săi iubiți. De aceea, îl rugăm cu bucurie:

**R.**: *Doamne, umple de harurile tale poporul tău!*

1. Dăruiește-i poporului tău mana euharistică a sfin­tei împărtășanii, pentru ca, întărit de această hrană, să învingă toate piedicile în drumul spre tine. **R.**
2. Sporește în noi credința, pentru ca, imitând Bise­rica de la început, să fim plini de râvnă în asculta­rea cuvântului tău și la celebrarea Euharistiei. **R.**
3. Dăruiește-ne iubire ca să ne deschidem inima în fața celor săraci și să fim dispuși a-i ajuta cu bună­voință și cu bunurile noastre. **R.**
4. Ajută-ne să fim îmbrăcați cu haina de nuntă atunci când ne apropiem de ospățul tău de nuntă. **R.**
5. Iartă sacrilegiile acelora care te-au primit în mod nevrednic în această taină măreață, vrednică de cea mai mare iubire. **R.**
6. Fii milostiv față de răposații care te-au primit des în acest sacrament admirabil. **R.**

*Tatăl Nostru... Bucură-te Marie... Slavă Tatălui....*

Dumnezeule, care îi aduni pe oamenii de pretutin­deni, ca să formeze o singură familie, fa ca toți fiii tăi să fie animați de aceeași credință și să exprime în fapte aceeași iubire. Prin Cristos, Domnul nostru. *Amin.*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

Isuse, tu ai încredințat cuvântul tău apostolilor, și prin ei întregii Biserici, pentru ca să-l răspândească și să-l vestească până la marginile pământului. În timp ce te ador, ți-l încredințăm pe Sfântul Părinte Papa Ioan Paul al II-lea, pe toți episcopii și preoții; inspiră în ei pe Spiritul Tău Sfânt ca să devină ascultători fideli ai cuvântului Tău. Îndepărtează tot ceea ce ar putea să tulbure ascultarea și înțelegerea cuvântului tău, ca să poată, prin puterea Spiritului tău, să-l vestească lumii întregi așa cum dorești tu.

Isuse, tu vrei ca acest cuvânt al Tău să ajungă la fiecare om deoarece cuvântul tău este adevăr și lumină. Multe popoare trăiesc încă în întunericul erorii pentru că nu au ascultat cuvântul tău. Mulți adoră idoli falși pentru că nu a ajuns la ei cuvântul tău.

Invită-i, Isuse, pe tinerii de astăzi și trimite-i ca misionari în lume ca să ducă în lume vestea ta cea bună. Lumea de astăzi este plină de cuvinte. Se vorbește atât de mult la radio, la televiziune, în ziare, în filme, pe internet și în alte mijloace de comunicare puse la dispoziția omului de astăzi. Fii binecuvântat și lăudat prin toți cei care, prin mijloacele tehnice răspândesc binele și adevărul, care invită la iubire, la iertare, la pace, la trăirea valorilor evanghelice. Fă ca oamenii să folosească mijloacele tehnice pentru scopuri nobile și pentru binele umanității. Te rugăm, Isuse, și pentru cei care abuzează de mijloacele tehnice răspândind dezinformarea, minciuna, înșelăciunea, violența și imoralitatea. Convertește-i, Isuse, și fă ca să poată auzi cuvântul tău de iubire și de adevăr, de dreptate și de pace, și să-l pună în serviciul Tău.

Isuse, tinerii de astăzi sunt expuși și amenințați de atâtea cuvinte, informații și imagini. Ei doresc să audă cuvântul drept, cuvântul de adevăr, de iubire și de pace. Iluminează-i, vorbește-le, ajută-i pentru ca acest cuvântul al Tău și cel pe care l-au auzit de la educatori, părinți, preoți, să afle un teren fertil, să nască, să crească și să aducă roade bogate în sufletele lor.

**Litania În Cinstea Inimii Preasfinte A Lui Isus (Cântată)**

Doamne, miluiește-ne,

*Cristoase, miluiește-ne,*

*Doamne, miluiește-ne,*

Cristoase, auzi-ne,

*Cristoase, ascultă-ne,*

Tată din cer, Dumnezeule, *miluiește-ne pe noi,*

Fiule, Răscumpărătorul lumii, Dumnezeule, *miluiește-ne pe noi,*

Duhule Sfânt, Dumnezeule, *miluiește-ne pe noi,*

Sfântă Treime, un singur Dumnezeu, *miluiește-ne pe noi,*

Inima lui Isus, Fiul Tatălui cel veșnic, *miluiește-ne pe noi, (\*)*

Inima lui Isus, plăsmuită de Sfântul Duh în sânul Mamei, pururea Fecioare,\*

Inima lui Isus, unită întru ființă cu Cuvântul lui Dumnezeu,\*

Inima lui Isus, nemărginită întru maiestate, \*

Inima lui Isus, locuință sfântă a lui Dumnezeu, \*

Inima lui Isus, chivotul celui preaînalt, \*

Inima lui Isus, casa lui Dumnezeu și poarta cerului,\*

Inima lui Isus, focar arzător al dragostei, \*

Inima lui Isus, sălașul dreptății și al iubirii, \*

Inima lui Isus, plină de bunătate și de dragoste,\*

Inima lui Isus, noianul tuturor virtuților, \*

Inima lui Isus, preavrednică de toată lauda, \*

Inima lui Isus, regele și centrul tuturor inimilor,\*

Inima lui Isus, în care sunt toate comorile înțelepciunii și ale științei, \*

Inima lui Isus, în care locuiește toată plinătatea dumnezeirii\*

Inima lui Isus, în care Tatăl a binevoit, \*

Inima lui Isus, dorul munților veșnici, \*

Inima lui Isus, răbdătoare și de mare milă, \*

Inima lui Isus, darnică față de toți cei care te cheamă, \*

Inima lui Isus, izvorul vieții și al sfințeniei, \*

Inima lui Isus, împăcare pentru păcatele noastre,\*

Inima lui Isus, copleșită de ocări, \*

Inima lui Isus, zdrobită pentru fărădelegile noastre,\*

Inima lui Isus, ascultătoare până la moarte, \*

Inima lui Isus, străpunsă de suliță,\*

Inima lui Isus, izvorul a toată mângâierea,

Inima lui Isus, viața și învierea noastră, \*

Inima lui Isus, pacea și împăcarea noastră, \*

Inima lui Isus, jertfa păcătoșilor, \*

Inima lui Isus, mântuirea celor ce nădăjduiesc în tine, \*

Inima lui Isus, fericirea tuturor sfinților, \*

Mielul lui Dumnezeu, care iei asupra ta păcatele lumii, iartă-ne, Doamne,

*Mielul lui Dumnezeu, care iei asupra ta păcatele lumii, ascultă-ne, Doamne,*

Mielul lui Dumnezeu, care iei asupra ta păcatele lumii, *miluiește-ne pe noi.*

*V. Isuse cu Inima blândă și smerită,*

R. Fă inima noastră asemenea cu Inima ta.

*Să ne rugăm:*

Atotputernice, veșnice Dumnezeule, privește spre Inima preaiubitului tău Fiu și spre laudele și îndestulările pe care ți le aduce în numele păcătoșilor, și împăcat fiind prin ele, iartă-i pe cei ce-ți cer milostivirea în numele aceluiași Fiu al tău, Isus Cristos, care cu tine viețuiește și domnește în vecii vecilor. *Amin.*

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

Preabunule Isuse, Mântuitorul neamului omenesc, privește spre noi, care îngenunchem cu smerenie înaintea altarului tău. Suntem ai tăi, voim să fim ai tăi și ca să fim mai strâns uniți cu tine, astăzi fiecare dintre noi se consfințește de bunăvoie Inimii tale preasfinte.

Mulți nu te-au cunoscut niciodată, mulți au disprețuit poruncile tale și s-au lepădat de tine. Fie-ți milă și de unii și de alții și atrage-i pe toți la Inima ta preasfântă.

Doamne, fii regele nu numai al credincioșilor care nu s-au îndepărtat niciodată de tine, ci și al fiilor rătăciți, care te-au părăsit. Fă-i să se întoarcă în curând la casa părintească, pentru a nu pieri de lipsă și de foame.

Fii regele acelora pe care i-au înșelat părerile greșite și al acelora pe care i-a dezbinat neunirea. Cheamă-i la limanul adevărului și al unirii în credință, ca în curând să nu fie decât o singură turmă și un singur păstor.

Dă Doamne, Bisericii tale, libertate sigură și fără piedici. Dă tuturor popoarelor liniștea bunei orânduiri și fă ca de la un capăt la altul al pământului să răsune un singur glas: „Lăudată să fie dumnezeiasca Inimă a lui Isus, care ne-a dobândit mântuirea! Ei să-i aducem slavă și cinste în vecii vecilor.” Amin.

*Tatăl Nostru... Bucură-te Marie... Slavă Tatălui....*

**C. Laudă și mulțumire să fie în orice moment.**

*P. Preasfântului și dumnezeiescului sacrament.*

**Toți sa adorăm fierbinte**

marea Taină din altar;

Ce-a fost scris în Legea Veche

facă loc la noul dar;

ce e peste simț și minte

să ne dea-al credinței har.

**Tatălui dați închinare**,

Cinste, laudă și cânt;

Fiului, fără-ncetare,

Slavă-n cer și pe pământ;

Pururi binecuvântare

Fie Duhului preasfânt. Amin.

**C.** Tu le-ai dat lor pâine cerească,

***P.*** *având in sine orice plăcere.*

**C.** *Să ne rugăm:*

Dumnezeule, care ne-ai lăsat în acest sacrament minunat memorialul morții și învierii tale, dă-ne, te rugăm, harul ca astfel să cinstim sfântul mister al trupului și sângelui tău, încât să simțim necontenit în noi roadele răscumpărării tale. Tu, care viețuiești și domnești în vecii vecilor.

 **T.** *Amin*

***C./ P.*** *Lăudați-l pe Domnul neamurilor, Lăudați-l toate popoarele.*

*Osana, osana, osana Fiului lui Dumnezeu*

